ປກສ ນະຄອນຫລວງວຽງຈັນ ຂຶ້ນບັນຊີຈຸດກວດກາ ແລະຜູ້ຍົກເວັ້ນເດີນທາງ ຕາມເສັ້ນທາງ ຢ່າງເຂັ້ມງວດ ຂປລ. ຫ້ອງການກອງບັນຊາການ ປກສ ນະຄອນຫລວງວຽງຈັນ ໄດ້ໃຫ້ຮູ້ວ່າ: ກອງບັນຊາການ ປກສ ນະຄອນຫລວງວຽງຈັນ ຂຶ້ນບັນຊີໃຫ້ບັນດາຈຸດກວດກາຕາມເສັ້ນທາງຢ່າງເຂັ້ມງວດ ເພື່ອປ້ອງກັນ, ຄວບຄຸມ ແລະ ແກ້ໄຂການລະບາດຂອງພະຍາດໂຄວິດ-19 ຢູ່ນະຄອນຫລວງວຽງຈັນ
ແຕ່ກໍ່ຍົກເວັ້ນອະນຸຍາດໃຫ້ບຸກຄົນ ແລະ ພາຫະນະ ເດີນທາງໃນນະຄອນຫຼວງວຽງຈັນ ເຊິ່ງມີດັ່ງນີ້: ລົດຂົນສົ່ງສິນຄ້າ ແລະ ລົດຂົນສົ່ງໂຄງການຕ່າງໆຂອງລັດ ສາມາດເດີນທາງເຂົ້າ-ອອກນະຄອນຫລວງວຽງຈັນທະຫານ, ຕຳຫລວດ ທີ່ໄປປະຕິບັດໜ້າທີ່ຢູ່ກົມກອງ ຫຼືພົວພັນກັບການແພດ ແລະອາສາສະໝັກໜ່ວຍກູ້ໄພ, ພະນັກງານໄປປະຕິບັດໜ້າທີ່ບໍລິການໄຟຟ້າ, ນ້ຳປະປາ, ການສື່ສານ-ໂທລະຄົມມານາຄົມ, ອະນາໄມເທດສະບານທີ່ມີເອກະສານຢັ້ງຢືນ
ບຸກຄົນທີ່ໄປທໍາການຜະລິດກະສິກຳ ປູກຝັງ-ລ້ຽງສັດ ມີການຢັ້ງຢືນຈາກບ້ານ (ບໍ່ແມ່ນບ້ານແດງ) ພະນັກງານຂົນສົ່ງສິນຄ້າຂອງບໍລິສັດຂະໜາດກາງ ແລະ ຂະໜາດໃຫຍ່ ທີ່ມີເອກະສານອານຸຍາດດຳເນີນທຸລະກິດ ພະນັກງານຮັບໃຊ້ສະຖານທູດ, ອົງການສະຫະປະຊາຊາດ ທີ່ມີເອກະສານຢັ້ງຢືນ ແລະສະເພາະຜູ້ເຈັບເປັນຕ້ອງໄປໂຮງໝໍ